MACO เด้งกว่า 3% สวนตลาดฯ โบรกแนะซื้อเป้า 2.54 บ. อัพประมาณการกำไรปี 61-63 เพิ่ม 
MACO เด้งกว่า 3% สวนตลาดฯ โบรกแนะซื้อเป้า 2.54 บ. อัพประมาณการกำไรปี 61-63 เพิ่ม ล่าสุด ณ เวลา 10.31 น. อยู่ที่ระดับ 1.65 บาท บวก 0.07 บาท หรือ 4.43% สูงสุดที่ 1.67 บาท ต่ำสุดที่ 1.55 บาท ด้วยมูลค่าซื้อขาย 13.34 ล้านบาท ขณะที่ดัชนีตลาดหุ้นโดยรวมลบ 0.79%
24 ต.ค. 2561

ผู้สื่อข่าวรายงานว่า ราคาหุ้น บริษัท มาสเตอร์ แอด จำกัด (มหาชน) หรือ MACO ล่าสุด ณ เวลา 10.31 น. อยู่ที่ระดับ 1.65 บาท บวก 0.07 บาท หรือ 4.43% สูงสุดที่ 1.67 บาท ต่ำสุดที่ 1.55 บาท ด้วยมูลค่าซื้อขาย 13.34 ล้านบาท ขณะที่ดัชนีตลาดหุ้นโดยรวมลบ 0.79%

ด้าน  บล.เมย์แบงก์ กิมเอ็ง ระบุในบทวิเคราะห์ แนะนำ “ซื้อ” MACO ราคาเป้าหมาย 2.54 บาท/หุ้น อิง PEG 1.0 เท่า บน EPS growth ที่ 23.5% เมื่อเทียบจากปีก่อนในปี 2562 โดยการรวม Trans.Ad และ Roctec เข้าในเดือน ส.ค. ดันกำไรโตต่อ 24% เมื่อเทียบจากปีก่อน ทำให้ประมาณการกำไร 3 ปีนี้ (61-63) จะถูกปรับปรุงขึ้นเฉลี่ย 11-23% ทำให้โมเมนตัมกำไรยังคงสวยทั้งในไตรมาส 3 และปี 2562
ขณะเดียวกัน MACO ยังมี Valuation ที่มีส่วนลดจากกลุ่มถึง -36% ขณะที่ EPS growth ปี 2562 ซึ่งคาดจะเติบโตได้ 23.5% เมื่อเทียบจากปีก่อน (vs กลุ่มทั่วโลก 0% เมื่อเทียบจากปีก่อน) จากการขยายธุรกิจมาต่อเนื่อง และการพัฒนาสื่อของตนไปสู่ระบบดิจิตอล
ขณะเดียวกันยังปรับประมาณการกำไรปี 2561-62-63 ขึ้น 11-23-22% ตามลำดับ จากการเริ่มรวมงบการเงินของ Trans.Ad และ Roctec เข้ามา หลังการเข้าซื้อกิจการใช้เงินรวม 388 ล้านบาท เสร็จสิ้นแล้วในเดือน ก.ค. 2561 ซึ่งการที่ทั้ง 2 มีกำไรสม่ำเสมออยู่แล้วปีละ 100 ล้านบาท ผนวกกับการทยอยเข้าสู่ฤดูกาลใช้สื่อโฆษณาในไตรมาส 4 ที่จะเร่งอัตราใช้ป้ายจากเฉลี่ย 65.5% ในครึ่งปีแรกขึ้นอีก โดยคาดว่าโมเมนตัมกำไรจะโดดเด่นต่อในไตรมาส 3
สำหรับในเบื้องต้นคาดกำไรสุทธิไตรมาส 3/61 ที่ 80-90 ล้านบาท ขยายตัวแกร่ง 37% เมื่อเทียบจากไตรมาสก่อน และโต 42% เมื่อเทียบจากปีก่อน แม้ว่าอัตรากำไรขั้นต้นต้องปรับประมาณการลงอันเนื่องจากลักษณะธุรกิจบริษัทลูกทั้ง 2 จะให้ GPM 16-21% เทียบกับ MACO ที่ 63%
นอกจากนี้บล.เมย์แบงก์ กิมเอ็ง ใส่หุ้นเพิ่มทุน RO จำนวน 687 ล้านหุ้นเข้าไปในประมาณการปีนี้ และ ให้สมมติฐาน MACO-W2 ทยอยแปลงสภาพตั้งแต่ ก.ย. 2563-64 ตามเงื่อนไข เพื่อสะท้อน dilution effect สู่ประมาณการของเรา ส่งผลให้ EPS growth เฉลี่ย 3 ปี ยังคงน่าพอใจที่ 27% CAGR ซึ่งจะเห็นว่า เป็นการเติบโตที่สูงกว่าหุ้นสื่อนอกบ้านทั่วโลก ที่แทบไม่เติบโตเลยในปี 2562 และบนการประเมินมูลค่าอิง PEG 1.0x และ EPS growth ในปี 2562 ที่ 23.5% เทียบจากปีก่อน ราคาเหมาะสม roll-over ไปปี 2562 จะอยู่ที่ 2.54 บาท/ หุ้น (จาก 2.50) เหลือ upside 32% และ ยังสามารถให้ dividend yield 2.8%
ส่วนแนวโน้มผลการดำเนินงานคาดว่า กำไรสุทธิจะเดินหน้าขยายตัวต่อเนื่อง ทั้งระดับ QoQ และ YoY โดยเบื้องต้นเราประเมินระดับกำไรปกติราว 80-90 ล้านบาท ซึ่งเป็นการทำสถิติสูงสุดใหม่ เนื่องจาก 1.) ผลของฤดูกาลที่ผู้ซื้อสื่อโฆษณาจะเน้นประชาสัมพันธ์กันในครึ่งปีหลังของทุกปี เพื่อให้สอดคล้องกับฤดูกาลจับจ่ายใช้สอย โดยไตรมาส 4 จะแรงกว่าเนื่องจากไตรมาส 3 ติดฤดูฝน
รวมทั้ง 2.) การเริ่มรวมงบการเงินของ Trans Ad. และ Roctec ตั้งแต่เดือน ส.ค. 2561 คาดจะช่วงเร่งกำไรได้อีกด้วย เนื่องจากทั้ง 2 เป็นบริษัทที่มีกำไรรวมกันปีละ 108 ลบ. (ข้อมูลปี 2560) ซึ่งบริษัทเปิดเผยเบื้องต้นว่า ทิศทางของรายได้ และ กำไร ของทั้งสองยังอยู่ในเกณฑ์ดี เติบโตได้ไม่ต่ำกว่าอัตราเงินเฟ้อ ดังนั้น MACO จึงน่าจะรับรู้กำไรจากทั้งสองรวมๆราว 20 ลบ. ในไตรมาส 3
ส่วน 3.) upside จากความชัดเจนทางการเมือง คาดว่าจะเกิดเม็ดเงินโฆษณาส่วนเพิ่มในหลายๆสื่อโฆษณา โดยเฉพาะสื่อ OOH ซึ่งยังคง outperform สื่ออื่นๆอย่างต่อเนื่องในปีนี้ ซึ่งการี่ MACO มีป้ายโฆษณาในต่างจังหวัดเพิ่มอย่างมีนัยสำคัญ จากการซื้อ Comas และ MultiSign เข้ามาเป็นบริษัทย่อยระหว่างปี 2559-60